Հայաստանի ներգրավումը ԵՄ Նոր հարեւանության քաղաքանության մեջ նոր համագործակցության հնարավորություններ է ստեղծել Եվրամիության հետ: "Գործողությունների ծրագիրը թույլ տվեց նորովի նայել գործընթացներին, որոնք տեղի էին ունենում երկրում: Այն թույլ տվեց վերագնահատել մեր ներուժը եւ իրական հնարավորությունները բարեփոխումները շարունակելու գործում", - նշել է ՀՀ նախագահը` ավելացնելով, որ Հայաստանը հաստատակամ է զարգացնելու արդյունավետ համագործակցությունը եվրոպական կառույցների հետ, ինչպես նաեւ խորացնել հարաբերությունները ԵՄ անդամ երկրների հետ: "Այն թույլ է տալիս ինտենսիվացնել քաղաքական երկխոսությունը, թեթեւացնել առեւտրային ռեժիմը, ակտիվացնել համագործակցությունը սոցիալական ոլորտում, ինչպես նաեւ անվտանգության բնագավառում: Մենք ցանկանում ենք զարգացնել համագործակցությունը Ֆինլանդիայի հետ հարաբերությունների այս նոր համատեքստում", - նշել է ՀՀ նախագահը: